google/wiki40b huggingface dataset:
UNICEF

Ang Pondo para sa Kabataan ng mga Nagkakaisang Bansa (Ingles: United Nations Children's Fund; daglat: UNICEF; pagbigkas: yu•ni•sef) ay isang programa ng mga Nagkakaisang Bansa na may punong-tanggapan sa Lungsod ng New York sa Estados Unidos na nagbibigay ng pangmatagalang tulong panghumanitaryo at pagpapaunlad sa mga kabataan at mga ina sa mga bansang umuunlad. Isa ito sa mga kasapi ng Pangkat sa Pagpapaunlad ng mga Nagkakaisang Bansa (United Nations Development Group) at ng Komiteng Tagapagpaganap nito.
Itinatag ng Pangkalahatang Kapulungan ng mga Nagkakaisang Bansa ang UNICEF noong 11 Disyembre 1946 upang mamahagi ng pagkain tuwing may sakuna at pangalagaan ang kalusugan ng mga bata sa mga bansang nawasak noong Ikalawang Digmaang Pandaigidig. Kinikilala ang bakteryologong Polako na si Ludwik Rajchman bilang tagpagtatag ng UNICEF na naglingkod bilang unang tagapangulo ng institusyon mula 1946 hanggang 1950. Noong 1953, naging permanenteng bahagi ng Sistema ng mga Nagkakaisang Bansa ang UNICEF at pinaikli rin ang pangalan nito mula sa orihinal na "Pandaigdigang Pondong Pangkagipitan para sa Kabataan ng mga Nagkakaisang Bansa" (United Nations International Children's Emergency Fund), ngunit patuloy na ginagamit ang daglat ng pangalan ng ahensiya batay sa orhinal nitong pangalan.
Nakasalalay sa mga ambag ng mga pamahalaan at mga pribadong tagapag-ambag ang UNICEF. Noong 2008, ang kabuuang kita ng UNICEF ay umabot sa US$3,372,540,239. Dalawang-katlo ng kayamanan (resources) ng organisasyon ay mula sa mga pamahalaan, ang nalalabing porsiyento ay nagmumula sa mga pribadong grupo at anim na milyong indibiduwal na dinaraan sa kanilang mga Pambansang Komite. Tinatayang 91.8% na kanilang rentas ay inilalagak para sa mga palingkurang pamprograma (program services). Binibigyang-diin ng mga programa ng UNICEF ang pagpapaunlad ng mga serbisyo sa antas ng pamayanan upang maitaguyod ang kalusugan at kapakanan ng mga kabataan. Ginawaran ang UNICEF ng Nobel Peace Prize noong 1965 at ng Gantimpalang Prinsipe ng Asturias ng Kapayapaan noong 2006.
Jeannie Berlin

Si Jeannie Berlin ay isang kilalang artista sa sining ng Pelikula at Telebisyon.
Bitoy's Funniest Videos

Ang Bitoy's Funniest Videos ay isang palabas sa telebisyon sa Pilipinas ng GMA Network.
Lokasyon (heograpiya)

Sa heograpiya  ang lokasyon ay isang posisyon o punto sa pisikal na espasyo na sumasakop sa ibabaw ng Daigdig.  Maaaring kadalasang tinalaga ang tiyak na lokasyon sa paggamit ng partikular na latitud at longhitud, isang parilya ng koordinadang Kartesyano (Cartesian coordinate grid), pabilog na sistemang koordinada, o isang sistemang nakabatay sa tambilugan (halimbawa, World Geodetic System o Pandaigdigang Sistemang Heodetiko).
Maaaring ilarawan ang isang lokasyon bilang tiyak na lokasyon na siyang tumpak na kinaroroonan ng isang bagay, o ang lokasyong bisinal na ang lokasyon ng isang bagay na kaugnay sa isa pang lugar o sa isang pangkalahatang bagay.
Wikaing Triestine

Ang Triestine ay isang wikang sinasalita sa Italya.
Mga Kolehiyo ng Gitnang Mindanao

Ang Central Mindanao Colleges ay isang kolehiyong paaralan na matatagpuan sa Lungsod ng Kidapawan, Cotabato, Pilipinas.
Ito ay itinatag noong 1946 at kasalukuyang pinamumunuan ni Dr. Cesar Sabulao.
Mr. Lordly and I; or, The Difference

Ang "To My Sister" na bahagi ng "Mr Lordly and I; or, The Difference" (7 Mayo, 1866) ay sinasabing paradoiya ng "Mrs. Lofty & I". Ito ay isinatitik ni Philip Paul Bliss, 1838-1876 at bahagi na ng public domain.
Munggong gulaman

Ang mga munggong gulaman, gulamang munggo, munggong halaya, o halayang munggo, kilala sa Ingles bilang mga jelly bean, ay isang uri ng mga kendi o minatamis na may marami at iba't ibang mga lasa, pangunahin nang mga lasa ng prutas. Maliliit sila, nasa sukat ng isang pulang munggong bato (red kidney bean) o mas maliit pa, at pangkalahatang may isang matigas na balat o baluting pangkendi at magomang panloob. Ang konpeksiyong ito ay pangunahing gawa sa asukal.

Kasaysayan

Ang pinaka maagang nalalamang paglitaw ng munggong gulaman ay noong Amerikanong Digmaang Sibil, noong ibunsod ni William Schrafft ng Boston ang pagpapadala ng mga kendi sa mga sundalo ng Hukbo ng Unyon. Ngunit noong lamang pagsapit ng 1930 o lumaon pa naging isang kending pang-Pasko ng Pagkabuhay ang mga munggong gulaman, maaaring dahil sa kanilang pagkakahawig sa itlog na pang-Pasko ng Pagkabuhay.
Saint Columban's College

Ang Saint Columban's Collegey ay isang isang kolehiyong paaralan na matatagpuan sa Lingayen, Pangasinan, Pilipinas.
Ito ay itinatag noong 1947 at kasalukuyang pinamumunuan ni Rev. Fr. Nicasio A. Villamil, Jr.
Laot ng Dugo

Buod

Sa isang nayon sa Hilagang Korea, may mga taong tahimik na namumuhay sa pamamagitan ng pagsasaka, nang sila'y salakayin ng mga sundalong Hapones.  Sinunog at pinatay ang mga naninirahan doon, at walang tinira sa bawa't madaanan, bata man o babae.  Nasakupan ang kanilang nayon, at ang buong Korea, sa kapangyarihan ng Imperyo ng Hapon.
Pinakita rin dito ang kanilang unti-unting pagbangon sa trahedyang nangyari sa kanila, ang kanilang paglaban sa mga mananakop at, sa wakas, ang kanilang pagyakap sa sosyalismo.
Kastanyo (hazel)

Mga gamit

Nakakain ang mga mani ng lahat ng mga kastanyo. Pinakamadalas na itinatanim ang pangkaraniwang kastanyo oara sa mga bungang-mani nito na sinusundan ng Filbert. Inaani rin ang mga maning bunga ng ibang mga uri, subalit bukod sa dalawang nabanggit, wala nang ibang masasabing may kahalagahang pangkalakal.
May ilang mga cultivar ng Common Hazel at Filbert na inaalagaan upang maging mga halamang pandekorasyon (ornamental plant) para sa mga hardin, kabilang na ang mga may mga balu-baluktot na mga katawan. Halimbawa ng mga ito ang C. avellana 'Contorta' (na mas kilala sa pangalang "Harry Lauder's walking stick" dahil sa kaniyang itsura); ang mga may lumuluhang mga sanga katulad ng C. avellana 'Pendula'); at ang mga may purpurang dahon, tulad ng C. maxima 'Purpurea'.
The Blood Sisters

Ang The Blood Sisters ay isang palabas na drama sa telebisyon ng ABS-CBN na tatlong gagampanan ni Erich Gonzales, kasama sina Enchong Dee at Ejay Falcon.
Yamakita, Kanagawa

Ang Yamakita ay isang munisipalidad sa Prepektura ng Kanagawa, bansang Hapon.
1563 Noël

Ang 1563 Noël ay isang planetang hindi pangunahin.
Trade Gothic

Mga paglabas

Katulad ng maraming mga tipo ng titik na nilikha bago ang panahong digital, nangangahulugang ang pagpapalit ng lisensya na ang orihinal na pagsasa-digital ng Trade Gothic ay maaring makuha mula sa maraming mga kompanya, kabilang ang Adobe (14 estilo) and Linotype (36).
Kamo, Niigata

Ang Kamo ay isang lungsod sa Niigata Prefecture, bansang Hapon.
Kanae Ito

Si Kanae Ito ay isang mang-aawit mula sa bansang Hapon.
Gawaing panlipunan

Ang gawaing panlipunan (Ingles: social work) ay isang propesyon o larangang nakatuon at nakalaan sa pagsusumigasig na makakamit ng katarungang panlipunan, sa kalidad ng buhay, at sa pagpapaunlad ng buong potensiyal ng bawat isang tao o indibiduwal, pangkat at pamayanan sa loob ng isang lipunan.
Ang manggagawang panlipunan, manggagawa ng gawaing panlipunan, o tagagawa ng gawaing panlipunan, na kilala sa Ingles bilang social worker, ay isang empleyado o tauhan ng pamahalaan na tumutulong sa mga taong hindi kayang tulungan ang kanilang mga sarili, kasama na ang mga taong may kapansanang pangkatawan, mga taong nalulong sa alak, at mga taong nalulong sa bawal na mga gamot na katulad ng kokaina at marihuwana. Tinutulungan ng taong ito ang taong batbat ng matinding paghihikalos o pagkadehado sa lipunan upang magkaroon ng normal na buhay, katulad ng pagkakaroon ng trabaho, tirahan, pera, at iba pa. Kapag sumasailalim sa pang-aabuso ang isang bata, nakakatulong ang manggagawang panlipunan sa pagkuha ng bata at pagdadala nito sa isang tahanan o upang mapangalagaan ng ibang tao. Nagmumula sa pamahalaan ang mga manggagawang panlipunan.
Lumalapit o kumukuha ang mga panlipunang mga manggagawa mula sa mga agham panlipunan at kadalubhasaang klinikal upang lutasin ang mga suliraning panlipunan. Maaari silang magtrabaho para sa pananaliksik o sa pagsasakatapuran ng kanilang larangan, o kaya kapwa sa mga gawaing ito. Karaniwang mayroong degri o lisensiyang nakatala ang mga nagsasakatuparan ng kanilang larangan o disiplina, tinatawag na Lisensiyadong Klinikal na Manggagawang Panlipunan (Licensed Clinical Social Worker sa Ingles), na nakabatay o depende sa batas pambansa. Malimit na nakatuon ang pananaliksik sa gawaing panlipunan sa mga paksang katulad ng terapiyang pang-indibiduwal at mag-anak, patakarang panlipunan, at pangangasiwa at kaunlarang pampubliko o pangmadla. Nakaayos ang mga panlipunang manggagawa sa pagiging lokal, pambansa o nasyunal, at pandaigdig o internasyunal na mga katawang propesyunal upang mapalawig pa ang mga layunin ng propesyon.
532 Herculina

Ang 532 Herculina ay isang planetang hindi pangunahin.
Sana Ay Ikaw Na Nga (seryeng pantelebisyon ng 2012)

Ang Sana Ay Ikaw Na Nga ay isang palabas sa telebisyon sa Pilipinas ng GMA Network.
Pagguho sa Uganda noong 2010

Ang Pagguho sa Uganda noong 2010 ay naganap sa distrito ng Bududa sa silangang Uganda noong 1 Marso 2010. Nagsimula ang pagguho dahil sa malakas na ulan sa pagitan ng 12 pm at 7 pm. Hindi bababa sa isangdaang katao ang pinaniniwalaang patay dahil sa pagguho kung saan marami pa ang nawawala.

Mga namatay

Sinabi ng tagapagsalita ng Red Cross ng Uganda na nakakuha ang mga tagapagsalba ng 50 katawan, samantalang sinabi naman ng ministro ng pamahalaan nang Uganda na mahigit isang daan na ang nasawi. Iminungkahi ng tagapangulo ng distrito ng silangang Bududa na mahigit 300 na ang namatay. Daan-daan pa ang pinaniniwalaang nawawala, kasama na ang 60 kabataan na nagtago sa isang malapi na pagamutan na kalauna'y nawasak rin.

Epekto

Naapektuhan ng pagguho ang mga nayon sa tahibis ng Bundok Elgon kasama na ang Nameti, Kubewo at Nankobe, kung saan 85 kabahayan ang nasira sa Nameti.  Maraming lugar na agad naapektuhan ang nabaon dahil sa pagguho kung saan nasira ang mga bahay, pamilihan, at mga simbahan, samantalang karamihan sa mga lansangan at kalsada ang hindi na madaanan. Sinabi ng ilang opisyal at mga tumulong na maaaring magkaroon pa ng mga susunod na pagguho dahil sa pagpapatuloy ng malakas na ulan sa rehiyon.
Sa Butaleja, mahigit 600 na bahay mula sa sub-counties ng Kachonga, Masimasa, Kimuntu at Nawangofu ang naapektuhan ng pag-ulan, kung saan dalawang mababang paaralan sa Nabehere at Lubembe ang binaha. Binaha rin ang daang Mbale-Busolwa na nagbunsod sa pagsasara nito. Inaasahan ng Red na mas marami pang baha ang magaganap sa mga distrito ng Moroto, Katakwi at Nakapiripirit sa bansa.

Mga sanhi

Nangyari ang pagguho matapos ang malakas na mga pag-ulan sa rehiyon, na kilala sa produksiyon nito ng kape. Ang kondisyon nang klima sa rehiyon ay kalimitan nang tuyo at mainit sa pagitan ng mga panahon ng tag-ulan, subalit, ngayong taon, ilang bahagi ng Uganda at kalapit na Kenya ang nakaranas nang mas madaming pag-ulan kesa sa normal. Sinabi nang mga siyentista na na napektuhan ng pagbabago ng klima ang panahon ng pag-ulan sa Silangang Aprika, na nagdulot ng mga hindi inaasahan at malakas na pag-uulan. Hindi na bago ang pagguhlo sa rehiyon tuwing tag-ulan subalit ang laki ng pinsala ng nangyaring ito ay mas malala kesa sa malimit nagaganap.
Esther Liu

Si Esther Liu ay isang artista sa Taiwan.
567 Eleutheria

Ang 567 Eleutheria ay isang planetang hindi pangunahin.
Yui Okada

Si Yui Okada ay isang mang-aawit mula sa bansang Hapon.
Marjorie Rambeau

Si Marjorie Rambeau ay isang kilalang artista sa sining ng Pelikula at Telebisyon.
Bobby Oca

Si Bobby Oca ay isang politiko sa Pilipinas.
Sine Sine

Ang Sine Sine ay isang palabas sa telebisyon sa Pilipinas ng ABS-CBN.
Sampaguita Pictures

Ang Istudyo

Ang Sampaguita Pictures ay isa sa mga napakahalagang prodyuser ng pelikula sa kasaysayan ng Pilipinas.  Isa rin ito sa pinakamatagal at pinakamahabang istudyo ng pelikula na umabot mahigit 6 na dekada
Nag-umpisa ito noong huling bahagi ng 1937 at ang una nilang pelikula handog ay Bituing Marikit na pinangunahan ng tinaguriang "Singing Sweetheart of the Philippines" na si Elsa Oria dahil sa lambing niyang bumigkas ng mga awiting Tagalog, katambal niya ang hari ng pelikulang pag-ibig na si Rogelio dela Rosa.  Ang nasabing pelikula ay isnag Musikal at ito ay bumenta sa takilya at nagkaroon pa ng Extended Run sa mga Bahay-Pelikula.
Ang "Money Maker" ng taon ay naulit sa mga pelikulang nagawa ng Sampaguita.  Lahat na halos ng klase ng pelikula ay nagawa ng Sampaguita nariyan ang mag Kuwentong Pag-ibig (Love Story), Musikal (Musical), Aksiyon (Action Movie), Komedya (Comedy)at magkaminsan ay mga pelikulang Makapigil-Hininga (Suspense-Thriller), Katatakutan (Horror) at Pantasya (Fantasy).
Sa Unang dekada ay pawang mga artistang hindi nabibigyan ng starring role ang kinuha ng Sampaguita. Bago magkagiyera natapos nila ang pelikulang Landas na Ginto na ipinapalabas pa rin sa mga sinehan ng noong kasagsagan ng pananakop ng mga Hapones.
Dekada 40, ng dumating ang mga Amerikano at doon na naman sila nagsimulang gumawa ng pelikula sa una nilang handog ang Maynila na sinaliwan ng mga artistang bago pa magkadigma na sila Corazon Noble, Angel Esmeralda at ang dalagitang si Tita Duran, at nagising na lang ang kompanya ng makitang tatlo na pala silang malalakas gumawa ng pelikula at ito ang malahiganteng LVN Pictures at Premiere Productions.
Pisikang nilapat

Ang pisikang nilapat (Ingles: applied physics) ay pisikang inilaan para sa isang partikular na teknolohikal o praktikal na paggamit. Ito ay karaniwang itinuturing bilang isang tulay o isang koneksyon sa pagitan ng sipnayan at inhenyeriya.
Ang "nilapat" ay naiiba mula sa “puro” sa pamamagitan ng dalubhasang kombinasyon ng mga kadahilanan tulad ng pagganyak at saloobin ng mga mananaliksik at mga katangian ng relasyon sa teknolohiya o agham na maaaring maapektuhan ng trabaho. Ito ay karaniwang naiiba sa inhenyeriya, ang isang pisiko sa pisikang nilapat ay maaaring hindi magdisenyo ng isang bagay na partikular ngunit sa halip ay gumagamit ng pisika o magsagawa ng pananaliksik na may layunin na magbuo ng mga bagong teknolohiya o maglutas ng isang problema sa inhenyeriya. Ang pisikang nilapat ay nakaugat sa mga pangunahing katotohanan at mga pangunahing konsepto ng pisikal na agham ngunit nakatuon sa maayos na paggamit ng mga prinsipyong pang-agham para sa mga praktikal na mga aparato at mga sistema.
Ang pisiko sa pisikang nilapat ay maaaring maging interesado sa paggamit ng pisika para sa siyentipikong pananaliksik. Halimbawa, sa larangan ng accelerator physics maaaring magbigay ito ng kontribusyon sa pananaliksik sa larangan ng pisikang teoretikal sa pamamagitan ng pagdisenyo at konstruksiyon ng mga high-energy collider.
Hefei

Demograpiya

Karamihan sa populasyon ng Hefei ay mga Tsinong Han. May maliit na bilang ng mga Tsinong Hui sa lungsod, at sa kanila ang iilang mga moskeng itinayo sa lungsod. Ilan sa limang milyong katao sa lungsod ay mga migranteng manggagawa na buhat ng ibang mga bahagi ng Anhui.
Pan-Philippine Highway

Kasaysayan

Iprinisinta ang daanan noong 1965 at itinayo sa panunungkulan ni Pangulong Ferdinand Marcos Ang mga tagaplano mula sa pamahalaan ay naniniwala na ang daanan ay magpapasigla sa agrikultural na produksiyon at magpapababa sa gastos sa transportasyon, mag-aanyaya sa panlipunan at pang-ekonomiya na pagbabago sa labas ng pangunahing sentrong urban, at magpapalawak ng industriyal na produksiyon para sa domestiko at dayuhang pamilihan. Sinusuportahan ito ng pautang para sa pamahalaan at tulong mula sa institusyong dayuhan, tulad na lamang ng Pandaidigang Bangko. Nang matapos ang proyektong ito, sinasabing isa ito sa mga pangunahing naabot ng bansa sa sektor ng transportasyon.
Inayos muli ang daanan at pinaunlad noong 1997 mula sa tulong ng pamahalaan ng Hapon, at matapos ang proyektong ito, tinawag rin itong Philippine-Japan Friendship Highway. Noong 1998, nagdesigna ang Kagawaran ng Turismo ng 35 seksiyon sa daanan bilang "Scenic Highways" na may pinaunlad na amenidad para sa mga manlalakbay at mga turista.
Ang bahagi ng Pan-Philippine Highway sa loob ng Kamaynilaan sa hinaharap ay ang Skyway Stage 3 mula Balintawak, Lungsod Quezon hanggang Buendia, Lungsod ng Makati, kasama na ang bahaging ng Skyway Stage 1 na naroroon na (mula Abenida Gil Puyat hanggang Magallanes). Magsisilbi rin itong alternatibong ruta sa mga motorista upang maiwasan ang EDSA, mula North Luzon Expressway hanggang South Luzon Expressway at gayundin naman South Luzon Expressway hanggang North Luzon Expressway.

Asian Highway Network

Itinakda ang Pan-Philippine Highway bilang AH26 AH26 sa Asian Highway Network, isang proyektong kooperatiba na naglalayon ng pagbabago sa sistema at istandard ng mga daanan sa kontinente ng Asya. Ito ang kasalukuyang daanan sa ugnay na hindi nakakonekta sa ibang mga daanan sa ugnayan — nakakonekta ang mga seksiyon ng Asian Highway Network sa Hapon (AH1 AH1), Sri Lanka (AH43 AH43) at Indonesia (AH2 AH2) sa kontinente sa pamamagitan ng barko papuntang Timog Korea (AH1 AH1), India (Dhanushkodi), at Singapore.
Madrid

Ekonomiya

Ang Kalakhang Madrid ay nagtataglay ng ikatlong pinakamataas na GDP sa Unyong Europeo, na umaabot sa 230 bilyong euro noong taong 2009. Dahil sa nailalabas nito sa ekonomiya, mataas na ginhawa sa buhay at laki ng sukat ng kalakalan nito, kilala ang Madrid bilang pangunahing sentrong pampinansiyal ng timog Europa at ng Tangway ng Iberia; narito ang himpilan ng karamihan sa mga kompanyang Kastila, bukod sa mga himpilan ng 3 sa 100 pinakamalalaking kompanya sa buong daigdig (Telefónica, Repsol-YPF at Banco Santander).
Ang Madrid ay ang ika-10 na madaling-tirhang lungsod sa daigdig, ayon sa magasinang Monocle noong taong 2010.

Kultura

Kahit na tinataglay ng Madrid ang ilan sa makabagong mga gusali, napanatili nito ang makalumang itsura ng mga marami nitong makasaysayang baryo at daanan. Ang mga kilalang palatandaan ay ang Palacio Real ng Madrid, ang Teatro Real (1850), ang Parke ng Buen Retiro (1631), ang ika-19 siglong gusali ng Aklatang Pambansa (1712) na naglalaman ng ilan sa mga makasaysayang talaan ng Espanya, isang museong pang-arkeolohiya at tatlong museong pang-sining: ang Museo ng Prado, ang Museo Nacional Centro de Arte Reina Sofia, na isang museo ng makabagong sining at ang Museo ng Thyssen-Bornemisza, na itinaguyod sa loob ng bagong-ayos na Palacio Villahermosa.

Transportasyon

Ang mga ahensiya na nangangasiwa ng pang-araw-araw na transportasyon ng mga Madrileño ay ang mga sumusunod: ang EMT sa mga bus, ang Madrid Metro sa mga treng pang-ilalim at ang RENFE sa mga treng pang-rehiyon, pambansa at pang-internasyonal.
Ang Madrid ay pinagsisilbihan ng Paliparan ng Madrid-Barajas. Ang Barajas ay ang himpilan ng Iberia Airlines. Dahil dito, ito ang pangunahing koneksiyon patungong Tangway ng Iberia mula sa Europa, America at saan mang dako ng daigdig. Ang dami ng mga pasahero ay umaabot sa kulang-kulang na 52 milyon bawat taon, kaya ito ay isa sa mga 20 pinaka-abalang paliparan sa daigdig.
Phoenix, Arisona

Ang Phoenix ay isang lungsod at kabisera ng Arizona na matatagpuan sa Estados Unidos.
Hector Santos

Si  Hector Santos  ay isang artista sa Pilipinas.
Impraestruktura

Ang suludkayarian o impraestruktura ay ang pangunahing pisikal at organisadong estrukturang kailangan para suportahan ang isang komunidad o bansa, o para makatulong sa ekonomiya nito. Ang imprastruktura ay ang mga daanan, pampublikong ospital at paaralan, telepono, internet, linya ng kuryente, tula at marami pang iba.
Protaktinyo

Ang Protaktinyo (dating Protwaktinyo) ay isang kemikal na elemento na may sagisag na Pa at atomic number 91. Ito ay naanyo sa ilang chemical compounds na ang protactinium ay nagagamit sa kasalukuyan sa oxidation state +5, ngunit ito rin ay napunta sa +4, +3, o +2 na estado.
Fabiola Campomanes

Si Fabiola Campomanes ay isang artista sa Mehiko.
Sumako Matsui

Si Sumako Matsui ay isang mang-aawit mula sa bansang Hapon.
Oras ng Ligaya

Ang Oras ng Ligaya ay isang palabas sa telebisyon sa Pilipinas ng ABS-CBN.
Carol Quino

Si Carol Quino ay isang kilalang nanalo sa isang patimpalak bilang Reyna ng Kagandahan sa Pilipinas.
Shakey's Pizza

Ang Shakey's Pizza ay isang restaurant ng pizza na nakabase sa Estados Unidos. Ito ay unang itinatag noong 1954, ito ay unang franchise ng pizza chain sa Estados Unidos. Ang chain na ito ay may mahigit 500 tindahan o branches sa buong mundo, at 60 sa Estados Unidos.
Distrito ng Aghjabadi

Ang Rayon ng Aghjabadi ay isang rayon ng Aserbayan.
Tolyatti

Ang Lungsod ng Tolyatti ay isang lungsod sa dibisyon ng Samara Oblast sa bansang Rusya.
Sumbrero

Ang sumbrero ay isang uri ng kasuotan o takip sa ulo na isinusuot para sa iba't ibang mga kadahilanan, kabilang ang proteksyon laban sa mga kondisyon ng panahon, mga seremonyal na kadahilanan tulad ng pagtatapos sa unibersidad, relihiyosong mga dahilan, kaligtasan, o bilang isang aksesorya sa moda. Noong nakaraan, ang mga sumbrero ay isang tagapagpahiwatig ng katayuan sa lipunan. Sa militar, maaaring ipahiwatig ng mga sumbrero ang nasyonalidad, sangay ng serbisyo, ranggo o rehimyento. Karaniwang pinapalo ng pulis ang mga natatanging sumbrero tulad ng mga tuktok na sumbrero o mapuno ng mga sombrero, tulad ng mga isinusuot ng Royal Canadian Mounted Police.  Ang ilang mga sumbrero ay may proteksiyon na gamit.  Bilang mga halimbawa, pinoprotektahan ng matibay na sumbrero ang mga ulo ng manggagawa ng konstruksiyon mula sa pinsala sa pamamagitan ng mga bumabagsak na bagay at isang salakot ng pulisya ng Britanya ay pinoprotektahan ang ulo ng opisyal, isang sumbrerong pang-araw na tinatakpan ang mukha at mga balikat mula sa araw, ang isang sumbrero ng cowboy na pinoprotektahan ang ulo laban sa sikat ng araw at ulan at isang mabalahibong sumbrero ng Ushanka na may natitiklop na takip sa tainga para mapanatiling mainit-init ang ulo at tainga.  Ang ilang mga sumbrero ay isinusuot para sa mga layuning seremonyal, tulad ng gora (mortarboard), na isinusuot (o dinala) sa mga seremonya sa pagtatapos ng unibersidad.  Ang ilang mga sumbrero ay isinusuot ng mga miyembro ng isang propesyon, tulad ng toque na isinusuot ng mga nagluluto.  Ang ilang mga sumbrero ay may mga gamit sa relihiyon, tulad ng mga mitra na isinusuot ng mga Obispo at ang turban na isinusuot ng mga Sikh.
Unibersidad ng New Hampshire

Ang Unibersidad ng Nuwebo Hampshire o Unibersidad ng New Hampshire (UNH) (Ingles: University of New Hampshire) ay isang pampublikong unibersidad sa pananaliksik ng Unibersidad ng Nuwebo Hampshire Sistema (USNH), sa Estados Unidos. Ang Durham campus, na binubuo ng anim na mga kolehiyo, ay matatagpuan sa ang tabing-dagat na rehiyon ng estado. Ang ikapitong kolehiyo, ang Unibersidad ng Nuwebo Hampshire sa Manchester, ay sumasakop sa university campus sa Manchester, ang pinakamalaking lungsod ng estado. Ang Paaralan ng Batas, na kilala bilang ang Franklin Pierce Law Center hanggang 2010, ay matatagpuan sa Concord, ang kabisera ng estado.
Ang Unibersidad ay itinatag at nainkorpora noong 1866, bilang isang lupa grant na kolehiyo sa Hanover na may koneksyon sa Kolehiyo ng College. Noong 1893, inilipat ang sa Durham.

Pananaliksik

Ang university ay inuri bilang isa sa mga "RU/H: Unibersidad sa Pananaliksik (mataas na aktibidad ng pananaliksik)" ng Carnegie Classification of Institutions of Higher Education.
Unfortunate Mrs. Lee Bang Ja

Ang Unfortunate Mrs. Lee Bang Ja ay isang palabas sa telebisyon sa Timog Korea.
Li Tian Zhu

Si Li Tian Zhu ay isang artista sa Taiwan.
To Be With You

Ang To Be With You ay isang palabas sa telebisyon sa Timog Korea.